Cinderella Man

Cinderella Man (euskaraz literalki Mari Errauskin Gizona) 2005eko Ron Howard estatubatuar zinema zuzendariaren drama filma bat da. Russell Crowe, Renée Zellweger, Paul Giamatti, Bruce McGill eta Craig Bierko aktoreek antzeztu zuten. James J. Braddock boxeolariaren bizitzari buruzko biografia filma da.

Hiru Oscar Sarietarako, bi Urrezko Globo Sarietarako eta bi BAFTA Sarietarako izendapenak jaso zituen, nahiz eta bat bera ere irabazi ez izan.

Bitxikeria gisa, filma hau girotutako garaian mundu mailan aski ezaguna zen Paulino Uzkudun euskal boxeolariarekin borrokatu zen Max Baer estatubatuar boxeolaria agertzen da.

 Argumentua 

Depresio Handia. James J. Braddock (Russell Crowe) irlandar-estatubatuarrak 1929ko kraxaren eragin ekonomikoak jasan eta bere burtsako inbertsioak galdu dituenez, boxeolari profesional bilakatzea beste irtenbiderik ez du izanen. Portuan zamalari gisa lan egin eta bere familia txirotasunean bizi da. Bere managerrak (Paul Giamatti) beregan sinisten du eta jada hain gaztea izan ez arren Bradock boxeolari izatera bulzataraziko du.
Braddockek hasiera batean teknika oso fina ez izan arren, bere kemen eta ausardiari esker arerio ugari garaitzea lortuko du. Bere emazteak (Renée Zellweger) ez du boxeolaria izata nahi eta managerrarekin eztabaidak izan ohi ditu, baina azkenean txirotasunak hala beharturik emazteak ere bere senarra kirol horretan jardutea onartu beharko du.
Borrokaldi batzuen ondoren, Bradockek hainbat arerio kolpez hil dituen Max Baer (Craig Bierko) boxeolari zakarraren aurka borrokatuz herrialdeko titulua eskuratzeko aukera izango du. 15 erasoladiren ondoren jendeak 9 1eri Max Baerren alde apustu egiten du, baina Braddockek dene harridurarako Baerren kolpe latzak jasan eta bere buruan arerioaren eskuin bortitza pairatuko du. Azkenean puntuetara AEBtako pisu astunen txapelketa irabaztea lortuko du.

 Aktoreak 
 Russell Crowe: Jim Braddock
 Renée Zellweger: Mae Braddock
 Paul Giamatti: Joe Gould
 Craig Bierko: Max Baer
 Rosemarie DeWitt: Sarah Wilson
 Paddy Considine: Mike Wilson
 Bruce McGill: Jimmy Johnson
 David Huband: Ford Bond
 Connor Price: Jay Braddock
 Ariel Waller: Rosemarie "Rosy" Braddock
 Patrick Louis: Howard Braddock
 Linda Kash: Sra. Lucille Gould
 Nicholas Campbell: Sporty Lewis
 Ron Canadà: Joe Jeanette
 Gene Pyrz: Jake
 Chuck Shamata: Pare Roddick

 Kanpo estekak 
 Cinderella Man filmaren IMDBko fitxa irakurgai 

Kategoria:Ron Howardek zuzendutako filmak
Kategoria:Ameriketako Estatu Batuetako filmak
Kategoria:Drama filmak
Kategoria:Depresio Handian girotutako filmak
Kategoria:Boxeoari buruzko filmak
Kategoria:Biografia filmak
Kategoria:New Yorken girotutako filmak
Kategoria:New Jerseyen girotutako filmak
Kategoria:2005eko filmak